Toppilan rantapuisto nimistä puistoa ei ole olemassa. Alueella on kaksi puistoa. Toinen puisto rajautuu Mannisenojaan pohjoisen puolelta ja sen eteläinen raja menee puistossa olevassa vesialueessa. Eli lammikko, joka on parkkipaikan läheellä ja siitä mereen johtava oja rajaavat puistoa etelän ja lännen puolella. Idässä puisto rajautuu Koskelantiehen. Kyseinen puistoalue on nimeltään Mannisenojanpuisto. Toinen puisto kattaa lopun puistoalueesta eli ojan sekä lammen eteläpuolella olevan alueen ja siihen sisältyy alue, joka on nykyisellään nimetty kartassa Merituulenpuistoksi. Tämä alue kattaa myös keskusleikkipuiston alueen. Tämä puisto siis rajautuu lännessä mereen, etelässä satama-alueeseen sekä Huminakujan vieressä olevaan asuinkortteliin sekä Meri-Toppilan katuun ja sen varressa olevaan asuinkortteliin, pohjoisessa vesialueeseen ja ojaan sekä idässä Paalikatuun ja Sellukatuun.